Savonlinna
Savonlinna (švedski: Nyslott) što prevedeno znači Novi zamak, a sa finskog Savonski zamak je grad i općina na jugoistoku Finske od 36,256 stanovnika.

Geografske karakteristike

Savonlinna leži na jugoistoku Finske u Regiji Južna Savonija udaljena 103 km istočno od Mikkelija, administrativnog centra Južne Savonije.

Grad se rasprostro po otocima i poluotocima Jezera Haukivesi, koji ga razdvajaju od Jezera Orivesi, tako 
da predstavlja rasrsnicu plovnih puteva po Jezerima Saimaa, pa je i velika luka.

Historija

Temelje budućeg grada postavio je švedski regent Erik Axelsson Tott kad je 1475. podigao zamak Olavinlinna na otoku Kyrönsalmi. Zamak je nazvan po sv. Olafu, ali ga je narod od samog starta nazvao - Nyslott , sagrađen je da zaštitili istočne granice tadašnje Kraljevine Švedske od Velike moskovske kneževine i Rusa.

Nedaleko od dvorca na susjednom otoku Vääräsaari uskoro je izniknulo naselje koje je 1639. dobilo status grada od dvorskog kancelara Per Brahea.

Pravi razvoj Savonlinne započeo je u prvoj polovici 19. vijeka  procvatom drvne industrije i otvaranjem kupališnog lječilišta Olavin Kylpylaitos.

Izgradnja Kanala Saimaa i dolazak željeznice dodatno je doprinio razvoju grada, tako da je do početka 20. vijeka Savonlinna bila centar brodskog prometa po Jezerima Saimaa.

Nakon Prvog svjetskog rata Savonlinna postaje i turistička destinacija, koju posjećuju kupači i ljudi koje žele obići 
jezera.

Grad je značajno povećan 1973. kad mu je pripojen velik dio općine Sääminki, nakon tog i 2009. kad se spojio sa  Savonrantom, i 2013. su mu pripojene općine Kerimäki i Punkaharju.

Znamenitosti i kultura
Najveća znamenitost je zamak Olavinlinna, u kom se tokom ljeta održavaju festivali opere i baleta.

Privreda
Najveći privredni pogon u gradu je tvornica celuloze. Pored željeznice i luke Savonlinna ima i aerodrom (IATA: SVL, ICAO: EFSA) udaljen 15 km od centra.

Gradovi prijatelji 
 , Detmold
 , Kalmar
 , Toržok
 , Árborg
 , Arendal
 , Silkeborg

Izvori

Vanjske veze 

 Službene stranice Općine Savonlinna 

Gradovi u Finskoj